Ҡыҙғанысҡа ҡаршы, бәлиғ булма­ғандар ҡатнашлығындағы авариялар арта. Быйыл шундай 404 осраҡ тер­кәлгән. Былтырғы менән сағыш­тырғанда, 16,3 процентҡа күберәк. Уларҙа 16 баланың ғүмере өҙөлгән (былтырғыға ҡарағанда 45,5 процентҡа артҡан), 453 бала тән йәрәхәте алған (былтырғы менән сағыштырғанда 21,1 процентҡа күберәк). Бәлиғ булмағандар ҡатнашлығындағы авариялар Өфө, Салауат, Сибай, Стәрлетамаҡ, Күмертау ҡалаларында, шулай уҡ тағы ла 26 районда йыш күҙәтелә.